Document ID: /roh_data/filtered/swiss_laws_in_ROHinterleaved.jsonl.gz/23437

This text was translated from EN into Rumantsch Grischun.

If there are grounds to assume that a witness, a person providing information, an accused person, an expert witness or a translator or interpreter, or a person related to him or her in terms of Article 168 paragraphs 1–3 could be exposed to a serious danger to life and limb or any other serious prejudice by participating in the proceedings, the director of proceedings shall take the appropriate protective measures in response to an application or ex officio. The director of proceedings may also suitably restrict the procedural rights of the parties, in particular by:a. ensuring anonymity;b. conducting examination hearings while excluding parties or the public;c. establishing personal details while excluding parties or the public;d. modifying the appearance or voice of the person requiring protection or screening the person from the court;e. limiting rights to inspect case documents. The director of proceedings may permit the person requiring protection to be accompanied by a legal agent or a confidant. If a person under the age of 18 is interviewed as a witness or person providing information, the director of proceedings may order further protective measures in accordance with Article 154 paragraphs 2 and 4. The director of proceedings shall ensure in the case of all protective measures that the right of the parties to a fair hearing is respected and in particular that the accused's rights to a proper defence are respected. If the person requiring protection has been assured that his or her anonymity will be preserved, the director of proceedings shall take appropriate measures to prevent any confusion or mistaken identity.

Sch’i dat in motiv da supponer ch’ina perditga, in infurmatur, ina persuna inculpada, in expert u in translatur pudess – cooperond a la procedura – exponer sasez u ina persuna ch’è stat cun el en ina relaziun tenor l’artitgel 168 alineas 1–3 ad in privel considerabel per il corp e per la vita u ad in auter dischavantatg grev, prenda la direcziun da la procedura sin dumonda u d’uffizi las mesiras da protecziun adequatas. Per quest intent po la direcziun da la procedura restrenscher adequatamain ils dretgs processuals da las partidas, en spezial cun:a. garantir l’anonimitad;b. far interrogaziuns cun exclusiun da las partidas u da la publicitad;c. verifitgar las persunalias cun exclusiun da las partidas u da la publicitad;d. modifitgar la cumparsa u la vusch da la persuna che sto vegnir protegida u la mascrar cunter la vesida d’autras persunas;e. restrenscher l’invista da las actas. La direcziun da la procedura po permetter a la persuna che sto vegnir protegida da sa laschar accumpagnar d’in assistent giuridic u d’ina persuna da confidenza. Sch’ina persuna sut 18 onns vegn interrogada sco perditga u sco infurmatura, po la direcziun da la procedura ultra da quai ordinar mesiras da protecziun tenor l’artitgel 154 alineas 2 e 4. Tar tut las mesiras da protecziun procura la direcziun da la procedura che l’attenziun giuridica da las partidas, en spezial ils dretgs da defensiun da la persuna inculpada, sajan garantids. Sche l’observaziun da sia anonimitad è vegnida garantida a la persuna che sto vegnir protegida, prenda la direcziun da la procedura las mesiras ch’èn adattadas per impedir confusiuns u scumbigls da persunas.